Lê-Jou-Eier: Gee en Ontvang – I scrap 2
Gallery • 2017-09-03 2017-09-03 • scrapydo2.wordpress.com
Om te gee is volgens my ondervinding baie makliker as om te ontvang. My idee, as ek gee, is nie om iets terug te ontvang nie. Ek doen die gee uit eie wil, liefde en oorgawe.
Ek het twee weke terug, vir vier weke, n dame se huis en ou Boarder Collie opgepas. Meestal gaan dit daaroor dat die huis nie leeg staan nie, en ook dat die honde(diere) nie ten duurste in n honde-hotel hoef te bly nie. Ek vra n klein bedraggie per dag om die diere te versorg. Die versorging gaan gepaard met vrywillige liefde en aandag wat ek hul gee. Die diere neem meestal n dag of twee en hul eet, soos die spreekwoordelike, uit my hand en vertrou my ten volle. Hul gee dan natuurlik ook al hul liefde vir my.
Hierdie keer se oppas was nogal moeilik. Dit het baie van my gevra om die sestienjarige hond te versorg. Die weer het ook nie saam gespeel nie.Dit was koud en nat. Tog het ek alles gegee wat ek kon om die dier gemaklik te maak. Sy het op die einde my ook gevolg, waar ek ook al gaan. As sy my skielik raaksien buite, sal sy op n drafstappie naderkom. Stertswaaiend haar neus onder my hand sit om te wys sy is bly om my te sien,of asof sy sê: “Aaa, hier is jy. Bly om jou te sien.”
Dit is vir my lekker om alles vir diere te gee. Hul gee so veel aan jou terug.
Die dame van die huis het my betaal toe sy teruggekom het. So n dag of wat later stuur sy n boodskap en vra of ek sal omgee as sy my nog geld gee vir die oppas. Sy was so tevrede en gelukkig met wat ek gedoen het dat sy voel om my nog meer te vergoed. Ek het haar gesê as sy so voel kan sy maar. Ek het ook gesê dat die liefde wat Meggie vir my gegee het vir my meer as genoeg.
Hierdie episode wys dat as mens met liefde gee, ontvang mens dubbeld terug.
Ek kan van verskillende geleenthede vertel van waar ek gegee het en waar daar uit die bloute ontvang kan word ook.
Posted in Afrikaans, Animals, Lê-Jou-Eier:Tagged diere, eiers, liefdeBookmark the permalink.
13 thoughts on “Lê-Jou-Eier: Gee en Ontvang”
2017-09-05 at 6:56 am
Ek dink nie ‘n mens kan gee sonder om terug te ontvang nie…. in watter vorm ookal. Om te ontvang is moeiliker maar dit word makliker wanneer ‘n mens verstaan dat die wiel draai en gee en ontvang deel van die lewe is. Hoop ek maak sin.
2017-09-05 at 7:37 am
Jy maak sin. Eintlik kan dit nie regtig geskei word nie. Slegs n glimlag van dankbaarheid is ook n goeie gee en ontvangs daarvan deur die verskaffer van die gegeede “ding”.
2017-09-03 at 5:23 pm
Gaan jy kontak met die dame behou?
2017-09-03 at 9:00 pm
Sal maar sien hou die dinge uitwerk. Sy is baie spiritueel gefokus!
Ja party keer moet mens maar verby vat ook
2017-09-04 at 9:07 pm
Probleem is ek sê nie sommer nee nie ten koste van my eie.
2017-09-03 at 10:19 am
Dit is darem ook ‘n groot lekkerte as iemand jou werk (dit is ook ‘n vorm van “gee”) op hierdie manier waardeer.
2017-09-03 at 9:02 pm
Beslis ja. Selfs my naskool werk is n meer “gee” proses as om geld te verdien. Die ontvang van kinders se liefde is dubbeld die gee werd.
Dit was nog altyd my ondervinding dat die gewer onverhoeds selfs meer ontvang as wat sy gegee het!
2017-09-03 at 9:08 am
Ek het dit ook al baie ondervind. Veral as mens dit die minste verwag en dit gebeur is dit n heerlike ondervinding om te onvang op die manier.(My Afrikaans is besig om te verroes!)
2017-09-03 at 9:12 am
Jy hou jou Afrikaans darem goed aan die lewe hier op die blogs!
2017-09-03 at 9:05 pm
Dit voel net met tye of ek my sinne soos Engelse manier wil skryf. Maak my skoon kriewelrig!
Writing + Memoir: House sitting an old dog called Meggie